VI -bob. Konsalting xizmatini ko‘rsatish to‘g‘risida namunaviy
SHARTNOMA






-son
Toshkent shahri         





   20__ yil “____” _________ 

____________________________________________________nomidan nizom asosida ish yurituvchi ____________________  ___________________________ bir tomondan (bundan buyon matnda “Ijrochi” deb yuritiladi) hamda O‘zbekiston Respublikasi Investitsiyalar, sanoat va savdo vazirligi nomidan nizom asosida ish yurituvchi _______________________________________, ikkinchi tomondan (bundan buyon matnda “Buyurtmachi” deb yuritiladi, keyinchalik Ijrochi va Buyurtmachi birgalikda – Tomonlar deb yuritiladi) quyidagilar haqida mazkur shartnomani tuzdik:

I. SHARTNOMA PREDMETI
1.1. Ijrochi ushbu Shartnomaning ilovasiga muvofiq “Hududlarning investitsiyaviy jozibadorligi reytingi” axborot tizimi reglamentini takomillashtirish bo‘yicha majburiyatni oladi, Buyurtmachi ushbu Shartnomaning ilovasiga muvofiq texnik topshiriqlar bo‘yicha to‘liq ko‘rsatilgan xizmatlarni haqini to‘lash majburiyatini oladi. 
1.2. “Hududlarning investitsiyaviy jozibadorligi reytingi” axborot tizimi reglamentini takomillashtirish bo‘yicha texnik topshiriqlar ushbu shartnomaning ajralmas qismi bo‘lgan spesifikatsiyada (shartnomaga ilovada) keltiriladi.

II. TOMONLARNING HUQUQLARI VA MAJBURIYATLARI
2.1. Buyurtmachining majburiyatlari:
2.1.1. ushbu Shartnomaning ilovasiga muvofiq texnik topshiriqlar bo‘yicha to‘liq ko‘rsatilgan xizmatlarni qabul qilish va haqini to‘lash;

2.1.2. Ijrochi tomonidan ko‘rsatiladigan xizmatning 30 foizi miqdorida oldindan to‘lovni (avans) amalga oshirish;

2.1.3. Mazkur shartnoma bo‘yicha Ijrochi uchun zarur bo‘lgan ma’lumot va hujjatlar taqdim etilishini o‘z vaqtida ta’minlash;

2.1.4. Mazkur shartnoma doirasida Ijrochiga o‘z faoliyatini amalga oshirishi uchun aniq maqsad va vazifalarni belgilab berish.
2.2. Ijrochining majburiyatlari:
2.2.1. Buyurtmachining mazkur shartnoma doirasidagi Ijrochi harakatlarini amalga oshirish bo‘yicha ko‘rsatmalarini o‘z vaqtida va to‘liq bajarish;

2.2.2. Ushbu Shartnoma bo'yicha majburiyatlarni bajarishda oqilona munosabatda bo'lish va Ijrochiga ma'lum bo‘lishi mumkin bo‘lgan kechikishlar va boshqa holatlar haqida yozma ravishda oldindan ogohlantirish, agar ogohlantirish uchun asoslar yetarli bo‘lsa;
2.2.3. Shartnomaning ilovasida berilgan texnik topshiriqlarni Buyurtmachining manfaatlarini ko‘zlagan holda oqilona bajarish, xizmat ko‘rsatishda yuzaga kelgan kamchiliklarni beg‘araz ravishda bartaraf etish.
2.2.4. Shartnomaning ilovasida berilgan texnik topshiriqlarni shaxsan o‘zi ko‘rsatishi.

2.4. Buyurtmachining huquqlari:
2.4.1. shartnomaning lozim darajada xizmat ko‘rsatilmagan qismiga mutanosib ravishda shartnoma bahosini pasaytirish;

2.4.2. shartnoma shartlari umuman yoki tegishli darajada bajarmagan hollarda Ijrochidan yetkazilgan zararni qoplashni talab qilish.
2.4.3. belgilangan muddatlarni buzgan holda ko‘rsatilgan xizmatni qabul qilishni rad etish.

III. SHARTNOMA BAHOSI VA HISOB-KITOB QILISH TARTIBI
3.1. Ushbu shartnomaning umumiy bahosi_________(_____________________) so‘mni tashkil etadi, QQS bilan (QQS siz).

3.2. Buyurtmachi taqdim etiladigan xizmatning 30 foizi miqdorida oldindan to‘lovni amalga oshiradi va mablag‘ Ijrochining hisobraqamiga kelib tushgan sanadan boshlab shartnomaning shartlarini bajarish boshlanadi.

3.3. Ijrochi tomonidan ko‘rsatilgan xizmatlar uchun hisob-kitobning qolgan qismi 70 foiz bajarilgan ishlar to‘g‘risidagi dalolatnoma va hisob faktura Tomonlar o‘rtasida imzolanib, Iqtisodiyot va moliya vazirligi huzuridagi G‘aznachilik xizmati qo‘mitasi tomonidan ro‘yxatdan o‘tkazilganidan keyin o‘n ish kuni ichida amalga oshiriladi.
3.4. Ijrochi tomonidan ko‘rsatilgan xizmatlar bo‘yicha hisob-kitoblar bank o‘tkazmasi orqali Ijrochining hisob raqamiga o‘tkazish yo‘li bilan amalga oshiriladi.

IV. XIZMAT KO‘RSATISH TARTIBI
4.1. Shartnoma shartlari ushbu shartnoma va unga ilova qilingan texnik topshiriq talablariga muvofiq amalga oshiriladi.

4.2. Agar Tomonlar o‘z zimmalariga olgan barcha majburiyatlarning bajarilishini ta’minlagan bo‘lsa, shartnoma bajarilgan hisoblanadi. 
4.3. Shartnomani bajarishdan bir tomonlama bosh tortishga yoki shartnoma shartlarini bir tomonlama o‘zgartirishga yo‘l qo‘yilmaydi.
4.4. Ijrochining majburiyatni bajarilishi sanasi hisobvaraq-faktura imzolangan kun deb hisoblanadi.
4.5. G‘aznachilik shtampida ko‘rsatilgan sana Buyurtmachining xizmatlar uchun to‘lovlarni to‘lash bo‘yicha majburiyatlarini bajargan kun hisoblanadi.
4.6. Buyurtmachining roziligi bilan xizmatlar muddatidan oldin taqdim etilishi mumkin.




V. TOMONLARNING JAVOBGARLIGI
5.1. Buyurtmachi ko‘rsatilagan xizmatlar uchun to‘lovni (avans) o‘z vaqtida to‘lamagan taqdirda, Ijrochiga har bir kechiktirilgan kun uchun muddati o‘tgan to‘lov summasining 0,4 foizi miqdorida, lekin muddati o‘tgan to‘lov miqdorining 50 foizidan ko‘p bo‘lmagan miqdorda penya to‘laydi.
5.2. Ijrochi shartnoma ilovasida ko‘rsatilgan texnik topshiriqlarni umuman yoki tegishli darajada bajarmagan hollarda u keltirilgan zararni Buyurtmachiga to‘liq ravishda to‘lashi shart, lekin bu to‘lov shartnomada nazarda tutilgan xizmatlar bahosining ikki baravaridan ortiq bo‘lishi mumkin emas.
5.3. Ijrochini taqdim etayotgan xizmati texnik topshiriqlarning talablariga javob bermasa, Ijrochi taqdim etilgan sifati lozim darajada bo‘lmagan xizmatlar bahosining 20% miqdorida jarima to‘laydi.
5.4. Ijrochi tomonidan xizmatlar kechiktirilgan yoki ko‘rsatilmagan taqdirda, Ijrochi Buyurtmachiga har bir kechiktirilgan kun uchun majburiyatning bajarilmagan qismining 0,5 foizi miqdorida penya to‘laydi, ammo jarimaning umumiy miqdori ko‘rsatilmagan xizmatlar bahosining 50 foizidan oshmasligi kerak. Penyani to‘lash shartnoma majburiyatlarini buzgan Tomonni shartnomani to‘g‘ri bajarishdan va xizmatlarni kechiktirish yoki ko‘rsatmaslik oqibatida yetkazilgan zararni qoplashdan ozod qilmaydi. 
VI. SHARTNOMANI O‘ZGARTIRISH VA BEKOR QILISH TARTIBI
6.1. Shartnoma qanday shaklda tuzilgan bo‘lsa, uni o‘zgartirish yoki bekor qilish to‘g‘risidagi kelishuv ham shunday shaklda tuziladi.
6.2. Bir Tomon shartnomani o‘zgartirish yoki bekor qilish haqidagi taklifga ikkinchi Tomondan rad javobi olganidan keyingina yoki o‘ttiz kunlik muddatda javob olmaganidan keyin, shartnomani o‘zgartirish yoki bekor qilish haqidagi talabni sudga taqdim etishi mumkin.
6.3. Ushbu shartnoma Tomonlarning kelishuvi bilan yoki Tomonlardan birining talabiga binoan, shartnoma shartlari jiddiy ravishda buzilgan taqdirda sud tomonidan bekor qilinishi mumkin.

VII. NIZOLARNI HAL ETISH TARTIBI

7.1. Tomonlar o‘rtasida ushbu shartnomadan kelib chiqadigan nizolar Tomonlar o‘rtasida muzokaralar yo‘li bilan hal qilinadi.

7.2. Tomonlar o‘rtasidagi muzokaralar yo‘li bilan hal qilinmagan nizolar Toshkent shahar tumanlararo iqtisodiy sudida hal qilinadi.
VIII. FORS-MAJOR HOLATLARI

8.1. Agar ushbu shartnoma tuzilgandan so‘ng, ushbu shartnomada belgilangan majburiyatlarning biron bir Tomonini to‘liq yoki qisman to‘g‘ri bajarishiga to‘sqinlik qiladigan holatlar yuzaga kelsa va agar bunday holatlar, ya’ni yong‘in, toshqin, zilzila, boshqa tabiiy ofatlar, eksport yoki importga to‘siqlar yoki embargolar, urush, jangovar harakatlar, terroristik harakatlar, ish tashlashlar (Tomonlar ishchilarining ish tashlashlaridan tashqari), pandemiya, Tomonlarning shartnoma shartlarini bajarishiga bevosita ta’sir qilsa, tegishli majburiyatlarning bajarilishi vaqti bunday holatlar bartaraf etilgan vaqtga yoki ularning oqibatlari tugashi vaqtiga ko‘chiriladi.

8.2. Fors-major holatlari yuzaga kelgan Tomon, ushbu holat haqida shuningdek, holatning taxminiy davomiyligi to‘g‘risida boshqa Tomonni yozma ravishda 7 (yetti) kun ichida xabardor qilishi shart. Agar yuqorida ko‘rsatilgan holatlar to‘g‘risida o‘z vaqtida xabar berilmagan bo‘lsa, yengib bo‘lmas kuch ta’sirida zarar yetkazilgan Tomon ushbu holatlarni asos qilib ololmaydi.

8.3. Xabarnomada ko‘rsatilgan faktlar rasmiy manbalar tomonidan berilgan hujjatlar bilan tasdiqlanishi kerak, shu jumladan, press-relizlar, biroq ular bilan cheklanmaslik lozim. Bunday xabarnomaning yo‘qligi, shuningdek tegishli dalillarning yo‘qligi ushbu tomonni shartnoma majburiyatlarini bajarishdan ozod qilinishiga asos sifatida yuqoridagi holatlarni keltirish huquqidan mahrum qiladi.

8.4. Favqulodda vaziyatlar yuzaga kelgan taqdirda, tomonlar zudlik bilan o‘zaro muzokaralar olib boradilar va favqulodda vaziyatlar oqibatlarini bartaraf etish yoki bartaraf etish maqsadida ko‘riladigan choralar to‘g‘risida kelishib oladilar.

8.5. Agar fors-major holatlari yoki ularning oqibatlari tomonlarning o‘z majburiyatlarini bajarishiga to‘sqinlik qiladigan bo‘lsa, tomonlarning har biri boshqa Tomonga ushbu shartnomani bekor qilishning kutilayotgan sanasidan 10 (o‘n) ish kuni oldin yozma ravishda xabar yuborganidan keyin ushbu shartnomani bekor qilish huquqiga ega. Bunday holda Tomonlarning hech biri boshqa Tomondan fors-major holatlari natijasida yetkazilgan zararni qoplashni talab qilishga haqli emas. Shuningdek, Ijrochi bajarilmagan majburiyatlari uchun Buyurtmachidan olingan barcha to‘lovlarni Buyurtmachiga qaytaradi va Buyurtmachi Ijrochining bajarilgan barcha majburiyatlarini to‘liq to‘laydi.

IX. KORRUPSIYAGA QARSHI KURASH

9.1. Ushbu Shartnoma bo‘yicha o‘z majburiyatlarini bajarayotganda Tomonlar, ularning sheriklari, ishchilari yoki vositachilari har qanday noqonuniy ustunliklarga yoki boshqa noqonuniy maqsadlarga erishish uchun bevosita yoki bilvosita pul mablag‘lari yoki qimmatliklarni to‘lashni amalga oshirmaydi. 

9.2. Ushbu Shartnoma majburiyatlarini bajarayotganda Tomonlar, ularning sheriklari, ishchilari yoki vositachilari pora berish/olish, tijoriy pora olish, shuningdek amaldagi qonunchilik va xalqaro hujjatlarning talablarini buzadigan harakatlarni amalga oshirmaydilar. Jinoiy yo‘l bilan topilgan daromadlarni legallashtirishga qarshi kurashishga oid xalqaro hujjatlar talablarini buzilishi kabi harakatlarni amalga oshirmaydi.


9.3. Ushbu Shartnoma Tomonlarining har biri boshqa Tomonning xodimlarini har qanday tarzda rag‘batlantirishdan, shu jumladan pul mablag‘lari, sovg‘alar berish, ularga ish (xizmatlar)ni bepul bajarishi va ushbu bandda ko‘rsatilmagan boshqa usullar bilan xodimning rag‘batlantiruvchi tomon foydasiga har qanday harakatlarni sodir etishdan bosh tortadi.

9.4. Agar Tomonlardan biri mazkur shartnomaning korrupsiyaga qarshi kurashish shartlarini buzgan yoki buzishi mumkin deb gumon qilsa, ikkinchi Tomonni yozma ravishda xabardor qilishga majbur. Yozma xabarnomadan so‘ng, tegishli Tomon ushbu Shartnoma bo‘yicha majburiyatlarning bajarilishini buzilish sodir bo‘lmaganligi yoki sodir bo‘lmasligi tasdiqlangunga qadar to‘xtatib turishga haqli. Ushbu tasdiq yozma xabarnoma yuborilgan kundan boshlab 5 (besh) ish kuni ichida yuborilishi kerak.


9.5. Yozma xabarnomada Tomon kontragent, uning sheriklari, ishchilari yoki vositachilari tomonidan ushbu shartlar va qoidalarning buzilganligi yoki buzilishi mumkinligini ishonchli tarzda tasdiqlaydigan yoki asoslashi mumkin bo‘lgan faktlarga tayanishi yoki tegishli materiallarni taqdim etishga majbur, ya’ni pora olish/berish, tijoriy pora olish, shuningdek amaldagi qonunchilik va jinoiy faoliyatdan olingan daromadlarni legallashtirishga qarshi kurash bo‘yicha xalqaro hujjatlar talablarini buzadigan harakatlar asoslantirilishi lozim.

9.6. Shartnomaning taraflari korrupsiyaning oldini olish choralarini ko‘rish tartib-taomillarini tan oladi va ularga rioya etilishini nazorat qiladi. Bunda Tomonlar korrupsiyaviy faoliyat bilan shug‘ullanishi mumkin bo‘lgan kontragentlar bilan ishbilarmonlik munosabatlari xavfini minimallashtirish, shuningdek, korrupsiyaning oldini olish maqsadida bir-biriga o‘zaro yordam berish uchun oqilona harakatlarni amalga oshiradilar. Shuningdek, Tomonlar korrupsiyaviy faoliyatga Tomonlarning ishtiroki xavfini oldini olish maqsadida tekshiruvlar o‘tkazish tartib-taomillarini amalga oshirilishini ta’minlaydilar.

9.7. Tomonlar o‘zlarining sodir etilishi mumkin bo‘lgan noqonuniy xatti-harakatlari va ushbu Shartnomaning korrupsiyaga qarshi kurashish shartlarining buzilishi kontragentning ishonchliligi reytingini pasaytirishidan tortib ushbu shartnomaning bekor qilinishigacha bo‘lgan noxush oqibatlarga olib kelishi mumkinligini tan oladi.

9.8. Tomonlar maxfiylik tamoyillariga rioya qilgan holda ushbu Shartnomani bajarish doirasida keltirilgan faktlar bo‘yicha tegishli tartib-taomillar amalga oshirilishini va amaliy qiyinchiliklarni bartaraf etish va yuzaga kelishi mumkin bo‘lgan nizoli vaziyatlarning oldini olish bo‘yicha samarali choralarni qo‘llashni kafolatlaydilar.

9.9. Tomonlar ushbu Shartnomaning korrupsiyaga qarshi kurashish shartlarini bajarish bo‘yicha to‘liq maxfiylikni, shuningdek, talablar buzilganligi faktlari to‘g‘risida xabar bergan Tomon uchun ham, shuningdek, xabar bergan Tomonning xodimlari uchun ham salbiy oqibatlar keltirmasligini kafolatlaydilar.

X. MA’LUMOTLARINI OSHKOR QILMASLIK
10.1. Buyurtmachiga ko‘rsatilgan xizmatlar natijasida olingan ma’lumotlar- oshkor qilinmaydigan ma’lumotlar hisoblanadi. Mazkur ma’lumotlar uchinchi shaxslarga Buyurtmachining yozma roziligisiz oshkor qilinishi mumkin emas.
10.2. Har bir Tomon oshkor qilinmaydigan ma'lumotlardan faqat birgalikdagi ish doirasida foydalanishga va unga faqat ko'rsatilgan ishda bevosita ishtirok etgan shaxslarga kirishni ta'minlashga majburdir.

XI. SHARTNOMANING AMAL QILISHI

11.1. Ushbu shartnoma Tomonlar o‘rtasida imzolangandan so‘ng tuzilgan hisoblanadi hamda Iqtisodiyot va moliya vazirligi huzuridagi G‘aznachilik xizmati qo‘mitasi tomonidan ro‘yxatdan o‘tgan kundan boshlab qonuniy kuchga kiradi.


11.2. Shartnoma 2025-yil 31-dekabrga qadar amal qiladi.

11.3. Agar Tomonlardan biri shartnomaning amal qilish muddati tugagunga qadar uni bekor qilish istagini bildirsa, u boshqa Tomonni bekor qilish kutilayotgan sanadan kamida 30 kun oldin yozma ravishda xabardor qilishi shart. 

11.4. Bir tomon ikkinchi tomonga shartnomani amal qilish muddati tugagunga qadar shartnomani bekor qilish talabi bilan chiqmasa, ushbu shartnomaning amal qilish muddati bir yilga uzaytirilgan hisoblanadi.
XII. YAKUNIY QOIDALAR

12. 1. Ushbu shartnomaga kiritilgan har qanday o‘zgartirish va qo‘shimchalar faqat yozma ravishda tuzilgan va taraflarning tegishli vakolatli vakillari tomonidan imzolangan taqdirda amal qiladi.

12.2. Ushbu shartnoma bir xil yuridik kuchga ega bo‘lgan ikki nusxada tuzildi. 
XIII. TOMONLARNING REKVIZITLARI VA IMZOLARI
	   Ijrochi:
______________________

	                                Buyurtmachi:
                    ________________________

